Mestské zastupiteľstvo v Košiciach

U z n e s e n i e
z 13. mimoriadneho rokovania  Mestského  zastupiteľstva  v  Košiciach,  zo dňa 
30. januára 2006		          					                      číslo: 969

Privatizačný proces spoločnosti Tepláreň Košice, a.s.

Mestské zastupiteľstvo v Košiciach
podľa § 6 ods. 2 písm. c) Štatútu mesta Košice 

b e r i e  n a  v e d o m i e

doposiaľ uskutočnené kroky v procese kvalifikácie do tendra na privatizáciu spoločnosti Tepláreň Košice, a.s.

s c h v a ľ u j e

1. zloženie návratnej zálohy pre Fond národného majetku vo výške 66 mil. Sk za 
    mesto Košice, z toho 50 mil. Sk z vlastných zdrojov a 16 mil. Sk z úveru

2. ďalšie kroky mesta Košice, ktoré sú nevyhnutné pre plnenie súťažných podmienok 
    tendra, zamerané  najmä na
 - spracovanie analýz v rámci prebiehajúcej  Due Diligence
 - právne aspekty a prípravu dokumentácie pre založenie budúceho spoločného 
   podniku mesta Košice a Slovenskej sporiteľne, a.s. 
 - odsúhlasenie mandátnej zmluvy pre finančné poradenstvo s poradcom ERSTE 
   Corporate Finance

T:  podľa časového plánu
Z:  Ing. Knapík, nám. primátora
poverený zastupovaním primátora mesta

3.  založenie spoločného podniku  medzi mestom Košice a Slovenskou sporiteľňou, a.s. (právna forma bude stanovená po vzájomnej dohode) s minimálnym základným imaním (1 mil. Sk) a s podielom mesta Košice 66 % a Slovenskej sporiteľne, a.s. 34 %. Návrh právnych dokumentov (zakladateľská zmluva) bude spracovaný spoločne so Slovenskou sporiteľňou, a.s. a predložený na odsúhlasenie Komisii mesta Košice pre privatizáciu Teplárne Košice, a. s. 

T: 10. 2. 2006
Z: Ing. Knapík, nám. primátora, 
     poverený zastupovaním primátora 
     mesta 

2

p o v e r u j e

štatutárneho zástupcu mesta Košice  vykonaním krokov súvisiacich so založením spoločného podniku  a podpisom zmluvných dokumentov

                                                                            T: 28. 2. 2006
                                                                            Z: Ing. Knapík, nám. primátora, 
                                                                                 poverený zastupovaním primátora 
                                                                                 mesta

u k l a d á

zapracovať do rozpočtu na rok 2006 finančné prostriedky v súvislosti so založením spoločného podniku (SPV)

                                                                             T: ihneď
                                                                             Z: riaditeľ MMK  

							Ing. František Knapík
							 námestník primátora
     poverený zastupovaním primátora mesta

  Podpísal dňa :  1.2.2006

Za správnosť  : Mgr. Ľudmila Dancáková
                         Ing. Silvia Nagyová

Zapisovateľka : Mária Lapšanská